Middelsstore (gjerne 10-15 millimeter), avlange, svarte løpebiller. Hodet er stort og bredt, firkantet, kjevene framstrakte og nesten så lange som hodet. Pronotum er noe bredere enn langt, rundet, innbuktet foran, kraftig innsnevret mot roten slik at det blir en "vepsetalje" mellom pronotum og dekkvingene. Disse er jevnbrede og nokså smale. Beina er nokså korte og kraftige.